
ΘΕΜΑ: «Παραπεμπτικό έγγραφο προς Παθολόγο/ Γενικό Ιατρό»
Σύμφωνα με το άρθρο 7 του ν. 3528/2007 (ΦΕΚ 26/τ.Α΄/9-2-2007) με θέμα «Κύρωση του Κώδικα κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ», η παρ. 2 του οποίου αντικαθίσταται ως εξής: «Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις παθολόγου ή γενικού ιατρού, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί.» (ΦΕΚ 254/Α/2013), παρακαλούμε όπως εκδώσετε Ιατρική Γνωμάτευση για τον/την ………………………………… του …………………………………, που έχει διορισθεί ως μέλος Ειδικού Βοηθητικού  Προσωπικού. 
Στην εν λόγω γνωμάτευση θα πρέπει να πιστοποιείται η υγεία και φυσική καταλληλότητα του/της παραπάνω νεοδιοριζόμενου/ης σε Σχολικές Μονάδες της Δ.Π.Ε. Μαγνησίας, προκειμένου να ασκήσει τα καθήκοντά του/της, όπως αυτά περιγράφονται στα ΦΕΚ 449/τ.Β’/03-04-2007, ΦΕΚ 2038/τ. Β΄/05-06-2018 όπως τροποποιήθηκαν και ισχύουν με τα ΦΕΚ 1088/τ. Β΄/02-04-2019, ΦΕΚ 4706/τ. Β΄/12-10-2021, ΦΕΚ 2055/τ. Β΄/26-04-2022.
Ειδικότερα, τα καθήκοντά του/της περιλαμβάνουν: Την υποβοήθηση των μαθητών σε βασικές καθημερινές ανάγκες (όπως η χρήση τουαλέτας, η τήρηση κανόνων ατομικής υγιεινής, η καθαριότητα, η αλλαγή ρούχων και η εν γένει αυτοεξυπηρέτησή τους) καθώς και τη συνεργασία με τους εκπαιδευτικούς για την ομαλή ένταξη και συμμετοχή των μαθητών σε όλες τις δραστηριότητες εντός και εκτός τάξης. Επιπλέον, περιλαμβάνουν την πιστή εφαρμογή του ημερήσιου σχολικού προγράμματος, τη βοήθεια κατά την επιβίβαση και αποβίβαση των μαθητών στα σχολικά λεωφορεία, τη συμμετοχή στις συνεδριάσεις του συλλόγου προσωπικού, την τακτική επικοινωνία με τους γονείς, τη συνεργασία με τη διεύθυνση του σχολείου, καθώς και την έγκαιρη προσέλευση στη σχολική μονάδα (τουλάχιστον 15 λεπτά πριν από την έναρξη λειτουργίας της) κ.λπ.
Για το λόγο αυτό ο/η νεοδιορισθείς/-σθείσα παρακαλείται να προσκομίσει στην υπηρεσία μας το παρόν έγγραφο υπογεγραμμένο από τον αρμόδιο Ιατρό, μαζί με την Ιατρική Γνωμάτευση.

